text: [{"text_idx": "#000000", "text": "SIM registration, mas gipakaylap pa sa Siquijor"}, {"text_idx": "#000005", "text": "Gipahigayon ang libreng rehistro aron mahatagan ug saktong pagtagad ug tabang ang mga lumolupyo sa Siquijor ilabina kadtong mga senior citizens, PWDs ug uban pang nag lisud sa pagpa rehistro sa ilang SIM ingon man aron mahatagag kasayon ang mga lumolupyo sa lagyong dapit nga maka sakbit gihapon sa maong serbisyo."}, {"text_idx": "#000006", "text": "Wala usab mapakyas ang mga nagpasiugda niini tungod kay nag gahin usab gayud ug panahon ang mga Siquijodnon sa pag tungha sa nasangpit nga mga lugar diin duolan sa 700 ang narehistro sa globe ug smart."}, {"text_idx": "#000008", "text": "Dugang pa usab nga mga SIM registration drive ang gitakdang pagahimuon sa uban pang upat ka mga lungsod sa Siquijor."}, {"text_idx": "#000009", "text": "Sa datos gikan sa NTC kaniadtong Marso 21, 2023, labawan sa 49 ka milyones kon 29.12% pa lamang ang narehistro nga SIM cards sa SMART, Globe ug DITO Telecom, busa kinahanglan gayud panghingusgan una moabot ang didlayn."}, {"text_idx": "#000011", "text": "\"Sa atongang mga Siquijodon, ayaw na hulata nga ma \"deactivate\" ang atoang simcard. Pa rehistro na ta. Ayaw mo kahadlok. Wala'y ma kudaut sa inyong privacy kay \"you are being protected\" (protektado ka) sa atoang circular,\" panawagan sa NTC-7 Director."}, {"text_idx": "#000012", "text": "Alang sa mga wala naka avail sa nasangpit nga serbisyo sa maong dapit, mamahimong mo bisita sa buhatan sa DICT Siquijor Provincial Office, 2nd floor, Business and Convention Center, Poblacion Siquijor, Siquijor para sa SIM registration assistance."}, {"text_idx": "#000013", "text": "Ang pagparehistro maka protekta dili lang nimo kun dili sa uban pang mga subscribers. Maong rehistro na, aron sa text scams ug uban pang mga panglimbong, safe ka. (NRO/PIA7 Siquijor)"}, {"text_idx": "#000015", "text": "DICT mipasidaan batok sa gikawat, pre-registered SIM cards"}, {"text_idx": "#000016", "text": "DICT nilusad og 24/7 complaint center alang sa pagparehistro sa SIM"}, {"text_idx": "#000019", "text": "All content is in the public domain unless otherwise stated."}]